Ekeberghallene

For idrettshallen på Ekebergåsen, se Ekeberghallen
Ekeberghallene, også kalt Ekeberganlegget, er et fjellanlegg med industri- og lagerhaller i Ekebergåsen i Oslo. Det omfatter 48 haller som blir leid ut til ulike næringsvirksomheter. Hallene ble sprengt ut på 1950-tallet og er eid av AS Ekeberganlegget.AS Ekeberganlegget i Brønnøysundregistreneproff.no om Ekeberganlegget

Beliggenhet og størrelse
Ekeberghallene ligger ved Oslo havn nedenfor Ekebergskråninga mot Oslofjorden, det vil si ved Sydhavna mellom Sjursøya og Bekkelaget lengst øst i fjordbassenget utenfor byen. «Inngang nord» har gateadresse Kongshavnveien 26Kongshavnveien 26 og ligger rett innafor kai- og industrianlegga på Sjursøya. Atkomsten går via Mosseveien (E18).

Ekeberganlegget består av 48 lagerhaller som er fordelt på to plan og går 130 meter inn i fjellet. Hver hall er på 675 kvadratmeter og hele anlegget på 23 000.Kjenn din havn (Oslo havnevesen, 1993) side 21Oslo byleksikon (utgitt 2000) side 118 Hallene har regulerbar temperatur og luftfuktighet.

Historikk
Behovet for bedre lagringsmuligheter for næringslivet i Oslo ble stadig tydeligere på 1940-tallet. Sivilingeniør Haakon Eeg-Henriksen (1892–1974), en ledende entreprenører i Norge etter krigen, foreslo derfor å bygge lagerhaller i Ekebergåsen.Lokalhistoriewiki.no om Ekeberganlegget I 1948 ble aksjeselskapet Egeberganlegget  etablert. Planene omfatta også tilfluktsrom.

Fordi stedet mangla strandsone, måtte arbeiderne til å begynne med bruke lekter for å komme til. Steinmassene fra fjellet ble brukt til å fylle opp langs vannet og lage nytt kaianlegg. Inne i kjempehallen ble det bygd en bygning i jern og betong over to etasjer.

Hallene ble tatt i bruk fra omkring 1956.Astrup & søn A/S 1857–1997 : en 140-årig handelsbedrift sett i historisk perspektiv side 92  Alle sprengingsarbeider og innredning var ferdig i 1965.Oslo byleksikon (utgitt 1966) side 99] Anlegget kosta 18 millioner kroner, og arbeidet ble utført av H. Eeg-Henriksen A/S.Illustrert norsk næringsleksikon : hva er hva i næringslivet? : Oslo (utgitt 1964) side 172

I tilknytning til tunnel- og hallanlegget ble det også oppført en administrasjons- og kontorbygning for leiefirmaene, et bygg på sju etasjer som ble tegna av John Engh og Peer Qvam og sto ferdig i 1957–1958.

Hele anlegget tilfaller Oslo havnevesen når konsesjonstida på seksti år utløper.

 Rehabilitering 2024 - 2026 
I perioden 2024–2025 gjennomførte Oslo Havn en omfattende modernisering av anlegget. Fjellhallene fikk nytt ventilasjons-, strøm- og brannsikringsanlegg, samt betydelig betongrehabilitering. Prosjektet omfattet blant annet 76 000 liter maling, nye kilometerlange kabelstrekk og et helt nytt sprinkleranlegg. 

Målet med rehabiliteringen var å bringe anlegget opp til moderne standard og gjøre det egnet for både langsiktig lagring og potensielle beredskapsformål. Havnedirektør Ingvar Mathisen har trukket frem at hallene er svært godt egnet som beredskapslager, og at både Forsvaret og Sivilforsvaret kan være aktuelle brukere.

 Gjenåpning i 2026 
Ekeberghallene ble offisielt gjenåpnet 13. februar 2026. Åpningen ble foretatt av byråd for kultur og næring Anita Leirvik North, havnedirektør Ingvar M. Mathisen og styreleder i Oslo Havn, Anne Haabeth Rygg. Under åpningen ble publikum invitert inn i de ellers utilgjengelige fjellhallene for første gang etter moderniseringen 

 Bruksområder 
Hallene har historisk vært brukt av blant annet Slottet, museer og teatre til lagring av gjenstander. Etter rehabiliteringen er de tilrettelagt for sikker, stabil og tørr langtidslagring av en rekke typer materiell – dog ikke for varer som skal inn og ut daglig, da anleggets logistikk ikke er optimalt for høy omløpshastighet

Annet
Betegnelsen «Ekeberganlegget» er også brukt om idrettsbanene på Ekebergsletta og Ekeberg idrettshall som åpna i 1973, og det nye veisystemet fra Bispelokket over Sørenga mot Mosseveien som stod klart 1995, med blant annet Ekebergtunnelen fra Sørenga til Lodalen.

I Ekebergfjellet er det også andre tunneler og utsprengte rom,Et dykk inn i Ekebergåsens hemmeligheter (2012) deriblant bombesikre lagre i forbindelse med oljhavna på Sjursøya (Ekeberg oljelager fra 1966 og Ekeberg Tank fra 1975). 

Referanser

Eksterne lenker

 Filmopptak fra «6. Oslo. Ekeberganlegget» i Filmavisen 26. 12. 1957

Kategori:Ekeberg
Kategori:Næringsliv i Oslo
Kategori:Havneområder i Oslo
Kategori:Områder under Bekkelaget